“ท็อปส์” ดึง “แทททูคัลเลอร์” ส่งความสุขผ่านซิงเกิล “Every Day’” สร้างสีสันผู้ใช้บริการ
“ท็อปส์” ฟีทเจอริ่ง แทททูคัลเลอร์ เชื่อมโยงแบรนด์กับผู้บริโภคทุกที่ ทุกเวลาผ่านเสียงเพลง เผยซิงเกิลใหม่ ‘Every Day’ ชวนค้นพบประสบการณ์ใหม่ทุกวันที่ไม่ธรรมดา
“ท็อปส์” ฟีทเจอริ่ง แทททูคัลเลอร์ เชื่อมโยงแบรนด์กับผู้บริโภคทุกที่ ทุกเวลาผ่านเสียงเพลง เผยซิงเกิลใหม่ ‘Every Day’ ชวนค้นพบประสบการณ์ใหม่ทุกวันที่ไม่ธรรมดา
14 มี.ค. 2566

ด้วยบทบาทของผู้นำในธุรกิจฟู้ดรีเทล ท็อปส์ ไม่เคยหยุดพัฒนาพร้อมนำเสนอกลยุทธ์ใหม่ๆ ในการสร้างประสบการณ์อย่างเหนือระดับและเติมเต็มความสุขให้กับผู้บริโภคในทุกช่วงเวลา ล่าสุดกับการสร้างปรากฏการณ์ความสนุกครั้งใหม่ต่อยอดจากการเปิดตัว “นาย ณภัทร เสียงสมบูรณ์” แบรนด์แอมบาสเดอร์คนแรกที่ทำหน้าที่สื่อสารภาพลักษณ์ท็อปส์ให้เป็นแบรนด์ที่ทันสมัย และเพื่อเชื่อมโยงประสบการณ์ของแบรนด์ให้ใกล้ชิดกับผู้บริโภคกลุ่มเป้าหมายได้รับรู้ถึงตัวตนท็อปส์ในมิติอื่นๆ มากยิ่งขึ้น ท็อปส์ได้ใช้กลยุทธ์ “มิวสิค มาร์เก็ตติ้ง” โดยร่วมมือกับค่ายสมอลล์รูม ดึงวง “แทททูคัลเลอร์” วงดนตรีป็อปชั้นแนวหน้าของไทย มาช่วยสร้างสุนทรียภาพในการแต่งคำร้อง – ทำนอง – ขับร้อง จนเกิดเป็นเพลงประจำแบรนด์ท็อปส์ “Every Day” ที่ต้องการส่งผ่านความรู้สึกแสนพิเศษจากทุกเมโลดี้และเนื้อเพลงเป็นของขวัญแทนใจถึงลูกค้าคนสำคัญ ชวนให้ทุกคนได้มาค้นพบทุกวันที่ไม่ธรรมดาได้ที่ท็อปส์ ตามแนวคิด Every Day DISCOVERY ซึ่งการใช้เสียงเพลงเป็นสื่อกลางในครั้งนี้จะเป็นการเชิญชวนผู้บริโภคทุกคนให้ใกล้ชิดกับท็อปส์ยิ่งขึ้นผ่านดนตรีและเสียงเพลงที่เป็นสื่อที่ทรงพลังเข้าถึงผู้บริโภคได้ทุกเพศและทุกวัย
สำหรับเพลง “Every Day” ท็อปส์ได้ร่วมกับวงแทททูคัลเลอร์ ซึ่งเป็นวงดนตรีที่ทุกคนรู้จักและคุ้นเคยไม่เพียงแต่เรื่องชื่อเสียงแต่ด้านฝีมือและแนวเพลงอันเป็นเอกลักษณ์เฉพาะตัว ทำให้การสื่อสารเพลงสามารถส่งต่อไปถึงผู้บริโภคได้ง่ายและรวดเร็ว เพิ่มฐานลูกค้าเจนเนอเรชั่นใหม่ๆ ให้ขยายวงกว้างมากขึ้น แทททูคัลเลอร์จึงเปรียบเสมือนตัวแทนของคนรุ่นใหม่ร่วมถ่ายทอดประสบการณ์ที่ท็อปส์อยากจะสื่อสารผ่านเนื้อเพลง ที่เรียบเรียงคำร้องเรียบง่ายและทำนองสนุกๆ สร้างการจดจำอย่างตรงไปตรงมา สะท้อน Brand DNA ของท็อปส์เมื่อต้องการค้นพบสิ่งใหม่ๆ ที่หาจากที่ไหนไม่ได้ให้มาที่ท็อปส์ มาเริ่มต้นวันที่ดีที่สุดด้วยกันที่ท็อปส์ ซึ่งมีสาขาครอบคลุมทั่วประเทศ มีสินค้า และวัตถุดิบคุณภาพจากแหล่งผลิตชั้นนำทั่วโลกว่า 45,000 รายการ พร้อมด้วยบริการดุจเพื่อนรู้ใจผ่านผู้ช่วยช้อป Personal Shopper ไม่ว่าอยู่ที่ไหนก็ช้อปได้จากแพลตฟอร์มออมนิแชแนลที่สมบูรณ์และไร้รอยต่อที่สุด
“เพราะเชื่อว่าบทเพลงจะอยู่กับลูกค้าของท็อปส์ไปทุกที่ ทุกเวลา เป็นการสร้างประสบการณ์และความทรงจำดีๆ ร่วมกันในทุกวัน เพลง Every Day จึงเป็นอีกหนึ่งความตั้งใจที่ท็อปส์อยากจะสื่อสารตัวตนของแบรนด์ผ่านเสียงเพลงเพื่อให้ลูกค้าจดจำภาพลักษณ์ท็อปส์ในมิติใหม่ ๆ ด้วยการส่งมอบประสบการณ์ที่แสนพิเศษในทุกวัน เพื่อมุ่งสู่ Food Discovery &amp; Destination ได้สมบูรณ์มากยิ่งขึ้น ให้การช้อปปิ้งทุกวันที่ท็อปส์จะไม่ธรรมดาอีกต่อไป”
ท็อปส์ พร้อมเชื่อมโยงความสุขผ่านเสียงเพลง Every Day เพื่อเป็นของขวัญให้กับลูกค้าทุกคนได้ค้นพบประสบการณ์ใหม่ที่ไม่ธรรมดาพร้อมกันทั่วประเทศ พร้อมเชิญชวนทุกคนมาร่วมสนุกกับ Tiktok Dance Challenge ลุ้นรับบัตรกำนัล มูลค่า 500 บาท จำนวน 10 รางวัล เพียงกดติดตาม Tiktok TopsThailand, อัดคลิปและเต้นเพลง Everyday พร้อม ใส่แฮทแทค #TopsDanceChallenge #EveryDayDISCOVERY #Tops ลงในแคปชั่น และโพสลงในช่องทาง Tiktok ของตนเองเปิดเป็นสาธารณะ ผู้ร่วมสนุกที่เต้นและมียอด like เยอะที่สุด รับรางวัลง่าย ๆ ร่วมสนุกตั้งแต่วันนี้ – 31 มีนาคม 2566
ทั้งนี้สามารถติดตามข้อมูลเพิ่มเติมได้ที่เว็บไซต์ www.tops.co.th, เฟซบุ๊กแฟนเพจ TopsThailand, แอปพลิเคชันไลน์ @TopsThailandและ Tiktok TopsThailand